9 บริษัท “กลุ่มสามารถ” ผ่านมาตรฐานพัฒนาซอฟต์แวร์ครั้งที่ 4 ย้ำความมั่นใจลูกค้าต่อเนื่อง
9 บริษัท “กลุ่มสามารถ” ผ่านมาตรฐานพัฒนาซอฟต์แวร์ครั้งที่ 4 ย้ำความมั่นใจลูกค้าต่อเนื่อง
9 บริษัท “กลุ่มสามารถ” ผ่านมาตรฐานพัฒนาซอฟต์แวร์ครั้งที่ 4 ย้ำความมั่นใจลูกค้าต่อเนื่อง
22 ส.ค. 2562

นายเจริญรัฐ วิไลลักษณ์ ประธานกรรมการบริหาร บริษัท สามารถคอร์ปอเรชั่น จำกัด (มหาชน) หรือ SAMART เป็นตัวแทนรับมอบใบรับรองมาตรฐาน Re-Appraisal  CMMI Level 3 (Capability Maturity Model Integration) ซึ่งเป็นการปรับปรุงกระบวนการด้านซอฟต์แวร์ตามมาตรฐาน CMMI อย่างต่อเนื่องทุกๆ 3 ปี จากบริษัท ISEM จำกัด (ซึ่งเป็นบริษัทที่ได้รับการแต่งตั้งจาก CMMI Institute ให้เป็นผู้ประเมิน)
สำหรับ 9 บริษัท ได้แก่ บริษัท สามารถคอร์ปอเรชั่น จำกัด(มหาชน), บริษัท สามารถเทลคอม จำกัด(มหาชน), บริษัท วันทูวันคอนแทคส์ จำกัด(มหาชน), บริษัท สมาร์ทเทอร์แวร์ จำกัด, บริษัท สามารถคอมเทค จำกัด, บริษัท พอสเน็ท จำกัด, บริษัท พอร์ทัลเน็ท จำกัด, บริษัท ไทยเทรดเน็ท จำกัด และบริษัท สามารถเอ็ดเทค จำกัด
โดยทั้ง 9 บริษัทได้นำเอามาตรฐาน CMMI มาใช้ปรับปรุงกระบวนการทำงาน ซึ่งก่อให้เกิดประโยชน์อย่างมากต่อบริษัท ช่วยให้บริษัทมีกระบวนการทำงานเป็นระบบมากขึ้น มีการตรวจสอบได้ง่ายและสมบูรณ์ ลดการทำงานซ้ำซ้อน และประมาณการได้แม่นยำมากขึ้น สามารถช่วยให้บรรลุเป้าหมายทางธุรกิจให้อย่างมีประสิทธิภาพ รวมถึงสร้างความเชื่อมั่น จากลูกค้า ทั้งภาครัฐบาลและภาคเอกชน ว่าบริษัทสามารถส่งมอบงานที่มีคุณภาพให้กับลูกค้าทุกราย
ทั้งนี้การ Re-Appraisal CMMI ได้ทำต่อเนื่องมาเป็นครั้งที่ 4 ถือเป็นความสำเร็จอีกขั้นหนึ่ง ที่ช่วยเสริมศักยภาพและความแข็งแกร่งให้กับ “กลุ่มบริษัทสามารถ” ซึ่งแสดงถึงมาตรฐานด้านระบบการทำงานและการพัฒนาซอฟต์แวร์ของบริษัทที่มีคุณภาพ และเป็นที่ยอมรับในระดับมาตรฐานสากล  และยังตอกย้ำความเป็นผู้นำการให้บริการเทคโนโลยีครบวงจรอย่างแท้จริง
อย่างไรก็ตาม แม้จะผ่านมาตรฐาน CMMI แต่บริษัทยังคงมุ่งมั่นทำมาตรฐานซอฟต์แวร์ และมาตรฐานทางด้านอื่นๆ อย่างต่อเนื่อง อาทิ มาตรฐาน ISO 27001:2013 และล่าสุดยังได้รับการรับรองมาตรฐาน PCI DSS เวอร์ชันล่าสุด ด้านให้บริการระบบเครื่องรูดบัตรเครดิตรายแรกของไทย  ซึ่งมาตรฐานเหล่านี้เป็นสิ่งสำคัญอย่างยิ่งที่จะ การันตีได้ว่าลูกค้าจะได้รับการบริการที่มีคุณภาพและได้มาตรฐานระดับโลก ช่วยให้ธุรกิจเติบโตอย่างต่อเนื่อง